b'\n_START_ARTICLE_\nLeopold Kova\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nLeopold Kova\xc4\x8d, operni in koncertni tenorist rojen kot sin \xc4\x8devljarskega mojstra. Po kon\xc4\x8dani ljudski \xc5\xa1oli se je u\xc4\x8dil knjigove\xc5\xa1ke obrti, obiskoval obrtno \xc5\xa1olo in vstopil v Katoli\xc5\xa1ko dru\xc5\xa1tvo rokodelskih pomo\xc4\x8dnikov, kjer je pel v njihovem zboru, pa tudi pri ljubljanski Glasbeni Matici, se u\xc4\x8dil violine pri J.Vedralu in petja pri M. Hubadu._NEWLINE_Od 1904 je v narodnem, oziroma opernem gledali\xc5\xa1\xc4\x8du pel najprej v zboru, potem kot solist. Njegov repertoar je obsegal 80 glavnih tenorskih vlog. Nastopal pa je na koncertih doma, v Beogradu, Zagrebu in Pragi.'